നവോമി വാട്ട്സ്

നവോമി എല്ലെൻ വാട്ട്സ് (ജനനം: 28 സെപ്റ്റംബർ 1968) ഒരു ബ്രിട്ടീഷ് നടിയും ചലച്ചിത്ര നിർമ്മാതാവുമാണ്. ഫോർ ലവ് എലോൺ (1986) എന്ന ഓസ്‌ട്രേലിയൻ നാടകീയ ചിത്രത്തിലൂടെയാണ് സിനിമാ രംഗത്ത് അരങ്ങേറ്റം നടത്തിയ അവർ ഓസ്‌ട്രേലിയൻ ടെലിവിഷൻ പരമ്പരയായ ഹേ ഡാഡ്..! (1990), ബ്രൈഡ്‌സ് ഓഫ് ക്രൈസ്റ്റ് (1991), ഹോം ആൻഡ് എവേ (1991) എന്നീ ടെലിവിഷൻ പരമ്പരകളിലും ഫ്ലർട്ടിംഗ് (1991) എന്ന സിനിമയിലും തുടർന്ന് പ്രത്യക്ഷപ്പെട്ടിരുന്നു. അമേരിക്കയിലേക്ക് താമസം മാറിയശേഷം വാട്ട്സ് ഒരു അഭിനേത്രിയായി തുടരുന്നതിന് വർഷങ്ങളോളം കഷ്ടപ്പെടുകയും ടാങ്ക് ഗേൾ (1995), ചിൽഡ്രൻ ഓഫ് ദി കോൺ IV: ദി ഗാദറിംഗ് (1996), ഡേഞ്ചറസ് ബ്യൂട്ടി (1998)എന്നീ സിനിമകളിലും ടെലിവിഷൻ പരമ്പരയായ സ്ലീപ്പ്വാക്കേഴ്സിലും (1997–1998) വേഷങ്ങൾ നേടിയെടുക്കുകയും ചെയ്തു.

ഡേവിഡ് ലിഞ്ചിന്റെ മൾ‌ഹോളണ്ട് ഡ്രൈവ് (2001) എന്ന സൈക്കോളജിക്കൽ ത്രില്ലർ സിനിമയിലെ വേഷവും ദ റിംഗ് (2002) എന്ന ഹൊറർ റീമേക്ക് സിനിമയിലെ പീഡിതയായ ഒരു പത്രപ്രവർത്തകയുടെ വേഷവും അവതരിപ്പിച്ചതിനുശേഷം നവോമി വാട്ട്സ് അന്താരാഷ്ട്ര പ്രശസ്തിയിലേയ്ക്ക് ഉയർന്നു.

 ആദ്യകാലം 
നവോമി എല്ലെൻ വാട്ട്സ് 1968 സെപ്റ്റംബർ 28 ന് ഇംഗ്ലണ്ടിലെ കെന്റിലെ ഷോർഹാമിൽ ജനിച്ചു.

 അവലംബം 

വർഗ്ഗം:1968-ൽ ജനിച്ചവർ
വർഗ്ഗം:ഇംഗ്ലീഷ് സ്റ്റേജ് നടിമാർ
വർഗ്ഗം:ഇംഗ്ലീഷ് ചലച്ചിത്ര നടിമാർ